การประกอบธุรกิจของแต่ละสายผลิตภัณฑ์

ลักษณะธุรกิจแบ่งแยกตามลักษณะของงานและพื้นที่

1.  กลุ่มธุรกิจรับเหมาก่อสร้างและบริหารงานก่อสร้าง

ในปัจจุบันบริษัทฯ, บริษัทย่อย และกิจการร่วมค้า รับเหมาก่อสร้างโครงการสาธารณูปโภคพื้นฐาน
โครงการวิศวกรรมโยธาและโครงสร้าง โดยมีธุรกิจในประเทศไทยเท่านั้น
ตัวอย่างผลงานที่ผ่านมาและอยู่ระหว่างดำเนินการก่อสร้างประกอบด้วย

+-------------------+--------------+--------+-------------+----------+
| ชื่อโครงการ         | ประเภท       | ม      | ปีที่สร้าง      | ดำเ      |
|                   |              | ูลค่างาน |             | นินการโดย |
|                   |              |        |             |          |
|                   |              | (ล     |             |          |
|                   |              | ้านบาท) |             |          |
+-------------------+--------------+--------+-------------+----------+
| ม                 | อาคารเรียน    | 482    | 2543-2545   | บริษัทฯ    |
| หาวิทยาลัยธรรมศาสตร์ |              |        |             |          |
+-------------------+--------------+--------+-------------+----------+
| มหาวิทยาลัยมหิดล     | อาคารเรียน    | 228    | 2543-2545   | บริษัทฯ    |
+-------------------+--------------+--------+-------------+----------+
| โรง               | อาคารเรียน    | 200    | 2543-2545   | บริษัทฯ    |
| เรียนกรุงเทพคริสเตียน |              |        |             |          |
+-------------------+--------------+--------+-------------+----------+
| ทางหลวงสาย        | ทางหลวง      | 856    | 2544-ก      | บริษัทฯ    |
| อ.ร่อนพิบูลย์ –       |              |        | ำลังดำเนินการ |          |
|                   |              |        |             |          |
| นครศรีธรรมราช      |              |        |             |          |
+-------------------+--------------+--------+-------------+----------+
| BMA Waste Water   | บ่อบำบัดน้ำเสีย  | 232    | 2544-ก      | บริษัทฯ    |
| Treatment Phase I |              |        | ำลังดำเนินการ |          |
+-------------------+--------------+--------+-------------+----------+
| มหาวิทยาลัยกรุงเทพ   | อาคาร        | 335    | 2545-ก      | บริษัทฯ    |
|                   | เรียน/ปฏิบัติการ |        | ำลังดำเนินการ |          |
+-------------------+--------------+--------+-------------+----------+
| คาร์ฟูร์ –           | Hyper Market | 204    | 2545-ก      | บริษัทฯ    |
| สาขาลาดพร้าว       |              |        | ำลังดำเนินการ |          |
+-------------------+--------------+--------+-------------+----------+
| โครงการฝักข้าวโพด – | คอนโดมิเนียม   | 297    | 2545-ก      | บริษัทฯ    |
| กรุงเทพมหานคร      |              |        | ำลังดำเนินการ |          |
+-------------------+--------------+--------+-------------+----------+
| ระบบรวบรวมน้ำเสีย   | ระบ          | 421    | 2545-ก      | กิจ       |
| กรุงเทพมหานคร      | บรวบรวมน้ำเสีย |        | ำลังดำเนินการ | การร่วมค้า |
| ระยะที่ 4           |              |        |             |          |
+-------------------+--------------+--------+-------------+----------+
| โรงแรมกระบี่รีสอร์ท   | โรงแรม       | 358    | 2544-ก      | บริษัทย่อย  |
|                   |              |        | ำลังดำเนินการ |          |
+-------------------+--------------+--------+-------------+----------+

บริษัทย่อย - บริษัท คริสเตียนีและนีลเส็น คอนสตรัคชั่น (ไทย) จำกัด

กิจการร่วมค้า - กิจการร่วมค้า บมจ. เนาวรัตน์พัฒนาการ, บมจ. อิตาเลียนไทย ดีเวล้อปเมนท์,
บมจ. คริสเตียนีและนีลเส็น (ไทย) และ บจ. เอ.เอส.แอสโซซิเอท เอนยิเนียริ่ง (1964)

ในส่วนของกลุ่มก่อสร้างเอเซีย และกลุ่มก่อสร้างในทวีปยุโรปนั้น บริษัทฯ
ได้ทยอยปิดกิจการของบริษัทย่อยและบริษัทร่วม
ทั้งนี้เนื่องจากภาวะเศรษฐกิจที่ไม่เอื้ออำนวยให้บริษัทย่อยและบริษัทร่วมเหล่านั้นดำเนินการต่อไป

ธุรกิจที่เกี่ยวข้องกับงานด้านวิศวกรรมเครื่องกลและไฟฟ้า

ปัจจุบัน บริษัทฯ ได้ขายหุ้นใน อินเตอร์เทค คอนแทรคติ้ง เอ/เอส ที่ถือโดยบริษัทย่อย อินเตอร์เทค
โฮลดิ้งส์ จำกัด ออกไป ดังนั้น บริษัทฯ จึงไม่มีรายได้ในธุรกิจนี้อีกต่อไป
ผลงานที่ผ่านมาในอดีตของงานด้านวิศวกรรมเครื่องกลและไฟฟ้าประกอบด้วย

+------------------------+-------------------+-----------+------------+
| ชื่อโครงการ              | ประเภท            | มูลค่างาน   | ปีที่สร้าง     |
|                        |                   |           |            |
|                        |                   | (ล้านบาท)  |            |
+------------------------+-------------------+-----------+------------+
| Kotoka Airport, Ghana  | งานระบบไฟฟ้า       | 677       | 2543       |
+------------------------+-------------------+-----------+------------+
| Oslo Airport Service,  | งานระบบไฟฟ้า       | 26        | 2543       |
| Norway                 |                   |           |            |
+------------------------+-------------------+-----------+------------+
| Inhambane Moz,         | งานระบบไฟฟ้า       | 103       | 2542       |
|                        |                   |           |            |
| Mozambique             |                   |           |            |
+------------------------+-------------------+-----------+------------+
| Danpo Farre, Danpo     | งานระบบเครื่องกล    | 91        | 2543       |
+------------------------+-------------------+-----------+------------+
| Ewos Chile, Chile      | งานระบบไฟฟ้า       | 28        | 2543       |
+------------------------+-------------------+-----------+------------+
| Dirol KV 23, Russia    | งานระบบไฟฟ้า       | 142       | 2542       |
+------------------------+-------------------+-----------+------------+
| Sabah Hospital, Kuwait | งา                | 1,014     | 2543       |
|                        | นระบบเครื่องกล/ไฟฟ้า |           |            |
+------------------------+-------------------+-----------+------------+

กลุ่มการลงทุนและพัฒนาอสังหาริมทรัพย์

ปัจจุบันธุรกิจในกลุ่มนี้จัดอยู่ในกลุ่มทรัพย์สินรอการขาย ซึ่งประกอบด้วย

3.1 กลุ่มทรัพย์สินรอการขายในประเทศไทย ได้แก่กลุ่มการลงทุนโดย บริษัท ซีเอ็นที โฮลดิ้งส์
จำกัด ประกอบด้วย บริษัท สยามไชยศรี จำกัด บริษัท ซีเอ็นเพลส สีลม ดีเวลลอปเมนท์ จำกัด

3.2 กลุ่มทรัพย์สินรอการขายในเอเซีย ได้แก่ กลุ่มของ ฮาโมนี พร๊อพเพอร์ตี้ ลิมิเต็ด

3.3 กลุ่มทรัพย์สินรอการขายในยุโรป ได้แก่ กลุ่มบริษัท คริสเตียนีและนีลเส็น เอเอส ประกอบด้วย
สแตนฟอร์ด เอ็มเอสเอ ลิมิเต็ด

บริษัทฯ ไม่ได้มีการลงทุนดำเนินการพัฒนาอสังหาริมทรัพย์ใดๆ นับแต่ปี 2539 ดังนั้น
จึงไม่มีรายได้จากการลงทุนในประเภทนี้ในปีที่รายงาน

ขั้นตอนการดำเนินการก่อสร้าง

เมื่อบริษัทฯ ได้รับหนังสือแสดงเจตจำนง หรือเซ็นสัญญารับงานแล้ว บริษัทฯ
จะจัดให้มีการประชุมระหว่างฝ่ายประเมินราคากับฝ่ายก่อสร้าง
เพื่อประสานงานและหารือในรายละเอียดของการประเมินราคาและแผนงานของโครงการ
ทั้งนี้เพื่อให้งานก่อสร้างดำเนินไปด้วยดีและสามารถส่งมอบงานให้ลูกค้าได้ภายในเวลาและงบประมาณที่กำหนด

บริษัทฯ จะแต่งตั้งผู้จัดการโครงการ ให้ทำหน้าที่แทนบริษัทฯ ประจำหน่วยงานก่อสร้าง
ซี่งมีหน้าที่และความรับผิดชอบดังนี้

1.  จัดทำแผนงานก่อสร้างหลักและงบประมาณค่าก่อสร้าง

2.  วางแผนงานย่อยให้สอดคล้องกับแผนงานก่อสร้างหลัก จัดทำผังบุคลากรและแรงงาน
    จัดทำบัญชีวัสดุและเครื่องมือ

3.  หารือร่วมกับเจ้าของงานหรือตัวแทน
    เพื่อกำหนดการประชุมสำหรับติดตามความก้าวหน้าของงาน และร่วมแก้ไขปัญหา
    เพื่อให้สามารถส่งมอบงานได้ตามกำหนด

4.  จัดทำเอกสารเบิกเงินค่างวดงาน พร้อมติดตามการชำระเงินจากผู้ว่าจ้าง

5.  รวบรวมหลักฐานการแก้ไขแบบและงานก่อสร้างเพิ่มเติม
    เพื่อขอเพิ่มค่างานหรือขอขยายเวลาก่อสร้าง
    อันเนื่องมาจากการแก้ไขแบบหรือการล่าช้าจากบุคคลอื่น
    ที่จะส่งผลให้งานไม่สามารถแล้วเสร็จตามสัญญา

6.  ตรวจสอบ ควบคุมงานให้เป็นไปตามแผนงานและแบบกำหนด
    พร้อมตรวจสอบความเรียบร้อยของงานก่อนส่งมอบงานให้เจ้าของโครงการ

การตลาด

ตลอดระยะเวลาอันยาวนานกว่า 90 ปี ที่ คริสเตียนีและนีลเส็น
ได้ทำการก่อสร้างและให้บริการทั้งในภาครัฐและเอกชนมาแล้วหลายโครงการในกว่า 70
ประเทศทั่วโลก นั้น
บริษัททั้งหมดในเครือไม่เคยผิดภาระผูกพันที่ได้ให้ไว้กับลูกค้าจึงเป็นผลให้ได้รับความไว้วางใจด้วยดีตลอดมา

ธุรกิจของบริษัทในเครือข่ายจำนวนมาก
โดยเฉพาะอย่างยิ่งในประเทศไทยซึ่งมีประวัติการทำงานก่อสร้างมากว่า 70 ปี
ได้จากลูกค้าเก่าและลูกค้าปัจจุบันซึ่งนับเป็นความจำเป็นอย่างยิ่งที่จะต้องรักษาความสัมพันธ์อันดีอย่างต่อเนื่อง
ทั้งนี้เพื่อก่อให้เกิดโอกาสทางธุรกิจกับลูกค้าเดิมได้อีก

กลยุทธทางการตลาด

ปัจจัยความสำเร็จที่ทำให้บริษัทฯ สามารถแข่งขันในธุรกิจประกอบด้วย

1.  บริษัททั้งหมดในกลุ่ม คริสเตียนีและนีลเส็น
    ต่างได้รับประโยชน์จากชื่อเสียงของกลุ่มในความเป็นเลิศทางงานวิศวกรรม
    จากประสบการณ์ที่สร้างสมมากว่า 90 ปี (กลุ่ม
    คริสเตียนีและนีลเส็นก่อตั้งในประเทศเดนมาร์กในปี 2447)
    อีกทั้งเทคนิคการบริหารงานสมัยใหม่
    และฐานการตลาดจากลูกค้าเก่าหรือลูกค้าปัจจุบันในแถบเอเซียของกลุ่มบริษัทฯ

2.  ความเชี่ยวชาญทางเทคนิคเฉพาะด้าน เช่น การก่อสร้างอุโมงค์ใต้น้ำ
    ซึ่งถือเป็นงานก่อสร้างที่บริษัทฯ
    มีความเชี่ยวชาญจากการทำโครงการประเภทนี้หลายโครงการในอดีตที่ผ่านมา ทำให้บริษัทฯ
    สามารถดำเนินการได้อย่างรวดเร็วในต้นทุนการก่อสร้างที่ต่ำ และ
    ด้วยประสบการณ์ความชำนาญเฉพาะด้านนี้จะเป็นส่วนหนึ่งที่ทำให้บริษัทฯ
    น่าจะได้รับคัดเลือกให้เป็นผู้รับเหมาหากมีงานก่อสร้างประเภทนี้

  3. ความรับผิดชอบ บริษัทฯ มีความรับผิดชอบสูงต่อลูกค้าโดยเฉพาะในเรื่องระยะเวลาก่อสร้าง
  บริษัทฯ
  มีนโยบายในการมอบงานที่มีคุณภาพให้ตรงตามกำหนดเวลาเสมอจากการวางแผนงานก่อสร้างที่ดีก่อนเริ่มงานทุกครั้ง

  4. บุคลากรที่มีคุณภาพ ผู้บริหารระดับสูงของบริษัทฯ เป็นผู้ที่อยู่ในธุรกิจรับเหมาก่อสร้างมานาน
  มีประสบการณ์ในการบริหารโครงการที่มีความหลากหลาย
  ทั้งในเรื่องของความยากง่ายและขนาดของโครงการที่แตกต่างกันไป อีกทั้งบริษัทฯ
  มีนโยบายที่ชัดเจนในการพัฒนาเสริมสร้างทักษะให้กับพนักงานอย่างต่อเนื่องเพื่อให้ได้รับความรู้ใหม่ในงานอยู่เสมอ

  นโยบายการเสนอราคาของบริษัท

  การคำนวณราคาเพื่อประมูลรับเหมาโครงการ มีกำหนดรูปแบบหลัก ๆ ได้ดังนี้

1. ระบบราคาคงที่ (FIXED PRICE SYSTEM)

  ภายใต้ระบบนี้บริษัทรับเหมาจะกำหนดราคาคงที่ขึ้นมาโดยบริษัทฯจะรับผิดชอบถ้ามีการเปลี่ยนแปลงในต้นทุนค่าใช้จ่าย
  อย่างไรก็ตามในสัญญาก่อสร้างบางสัญญาของภาครัฐบาลและเอกชน
  จะกำหนดปัจจัยต้นทุนที่สามารถปรับได้ถ้ามีการเปลี่ยนแปลง เช่นค่าเงินเฟ้อ และปัจจัยต้นทุนอื่นๆ
  ที่กำหนดโดยผู้ว่าจ้าง นอกจากนั้น
  ผู้ว่าจ้างจะต้องรับผิดชอบในกรณีที่มีค่าใช้จ่ายเพิ่มขึ้นจากการเปลี่ยนแปลงแบบ
  หรือโครงสร้างต่างๆ

  2. ระบบราคาต่อหน่วย (UNIT PRICE)

  บริษัทผู้ประมูลจะเสนอราคาวัสดุและค่าแรงงานในรูปต่อหน่วยซึ่งจะได้มีการชำระตามปริมาณที่เกิดจริงตามราคาต่อหน่วยที่เสนอ
  ซึ่งในสัญญาจะมีการกำหนดปัจจัยต้นทุนที่สามารถปรับได้เช่นเดียวกับระบบราคาคงที่

  ทั้งนี้การเสนอราคาจะเป็นวิธีใดขึ้นอยู่กับการกำหนดของผู้ว่าจ้าง บริษัทฯ
  มีการคิดราคาโดยถือหลักต้นทุนบวกอัตรากำไรมาตรฐานขั้นต้น ซึ่งมีอัตราเฉลี่ยที่ร้อยละ 10
  ทั้งนี้ขึ้นอยู่กับปัจจัยต่างๆ เช่น การแข่งขัน ความซับซ้อนของงาน
  และภาวะความขาดแคลนของวัสดุก่อสร้าง เป็นต้น

ขั้นตอนการดำเนินงาน

  ผู้บริหารระดับอาวุโสของบริษัทฯ มีหน้าที่ที่จะต้องติดตามข่าวสาร
  รับการติดต่อจากลูกค้าที่ติดต่อเข้ามาเอง ติดตามข้อมูลจากแหล่งข่าวของโครงการต่างๆ
  ทั้งในภาครัฐและเอกชน ติดตามข่าวสารจากบริษัทที่ปรึกษาต่างๆ
  ติดต่อเข้าพบเจ้าของโครงการและที่ปรึกษา
  โครงการบางโครงการถ้ามีโอกาส จากแหล่งข่าวเหล่านี้ทำให้บริษัทฯ
  ได้รับงานก่อสร้างเข้ามาสม่ำเสมอ

วิธีการตกลงว่าจ้างงานก่อสร้าง โดยปกติมี 3 วิธี คือ

  1. การประกวดราคา

ส่วนใหญ่จะเป็นงานโครงการของรัฐ ซึ่งอาจจะประกาศในหนังสือพิมพ์ ตามสถานที่
ราชการหรือหน่วยงานนั้นๆ เมื่อบริษัทฯ ตัดสินใจจะเข้าร่วมประกวดราคาแล้ว มีขั้นตอนต่อไปนี้ คือ

  1.1 การซื้อเอกสารประกวดราคา

  1.2 การเตรียมงานประกวดราคาแยกออกเป็น 3 ส่วน คือ

1.2.1 การเตรียมการเชิงพาณิชย์ ได้แก่
เตรียมเอกสารรายละเอียดตามกฎหมายทางด้านการเงินและประวัติของบริษัทฯ
พิจารณาความต้องการของสัญญา เช่น การประกันภัยต่างๆ
เงื่อนไขการเบิกจ่ายเงินและศึกษารายละเอียดเฉพาะของสัญญา
ติดต่อธนาคารเพื่อทำหนังสือค้ำประกันซองเสนอราคา

  1.2.2 การเตรียมการด้านประเมินราคา ได้แก่ ตรวจดูสถานที่ก่อสร้าง การหาปริมาณงาน
  สอบราคาวัสดุก่อสร้าง สอบราคาจากผู้รับเหมาช่วงกรณีที่เป็นความชำนาญเฉพาะอย่าง

  1.2.3 การเตรียมแผนงานก่อสร้าง ได้แก่ การกำหนดวิธีการก่อสร้าง การจัดหาเครื่องมือ
  เครื่องใช้ โดยการจัดซื้อหรือเช่าเป็นพิเศษ พิจารณาถึงบุคลากรให้สอดคล้องกับลักษณะของงาน

  1.3
  ทำการประมาณราคาและค่าใช้จ่ายทั้งหมดตามรายละเอียดและวิธีที่กำหนดไว้ในเอกสารประกวดราคา
  ยื่นประมูลตามวัน เวลา และสถานที่ที่ระบุเอาไว้

  2. การเสนอราคาโดยได้รับเชิญ

  งานในลักษณะนี้มีที่มาจากผู้ออกแบบและที่ปรึกษาต่างๆ
  เสนอแนะผู้รับเหมาที่มีผลงานที่น่าเชื่อถือในอดีตให้แก่เจ้าของโครงการ
  การเสนอราคาในลักษณะเช่นนี้ในบางกรณี บริษัทฯ
  อาจแนะนำผู้รับเหมาช่วงที่ชำนาญงานเฉพาะทางให้เจ้าของโครงการโดยตรงโดยไม่จำเป็นต้องว่าจ้างผ่านทางบริษัทฯ
  โดยที่บริษัทฯ จะเป็นผู้รับบริหารงานก่อสร้างให้โดยมีค่าประสานงาน
  การพิจารณาราคาที่จะนำเสนอยังใช้แนวทาง เช่น วิธีการประกวดราคา

  3. การตกลงราคาโดยตรง

  ในบางครั้ง เจ้าของโครงการมีความเชื่อถือในชื่อเสียงและผลงานของบริษัทฯ จึงให้บริษัทฯ
  เสนอราคาโดยเปรียบเทียบกับประมาณการของเจ้าของโครงการ บริษัทฯ
  จะยื่นเสนอราคาตามประมาณการที่เจ้าของโครงการหรือผู้ออกแบบทำไว้
  และทำการต่อรองราคากันด้วยหลักเกณฑ์ที่ทุกฝ่ายพอใจ งานในลักษณะนี้นอกจากบริษัทฯ
  จะตกลงราคาโดยใช้แบบที่เจ้าของโครงการจ้างผู้ออกแบบคนอื่นแล้ว บริษัทฯ
  ยังรับเป็นทั้งผู้ออกแบบและก่อสร้างด้วยซึ่งจะสามารถทำให้ลดเวลาการก่อสร้างของโครงการลงได้

  การตัดสินใจและการต่อรองราคา

  ก่อนการว่าจ้างจะเกิดขึ้น จะมีการเสนอราคาในการประกวดราคา
  หรือดำเนินการต่อรองราคาเจ้าของโครงการจะเลือกผู้รับเหมาซึ่งยื่นเสนอโดยถูกต้องตามเงื่อนไขและในราคาที่อยู่ในเกณฑ์ที่เหมาะสมสำหรับโครงการ
  ในบางกรณีเจ้าของโครงการอาจขอให้ผู้ยื่นประมูลชี้แจงข้อมูลเพิ่มเติมก่อนตัดสินใจเลือกผู้รับเหมา
  หากบริษัทฯ ได้รับเลือกทางเจ้าของโครงการก็จะแจ้งให้บริษัทฯ ทราบเป็นลายลักษณ์อักษรต่อไป

การจัดจำหน่ายและช่องทางการจัดจำหน่าย

บริษัทฯเป็นผู้รับเหมาก่อสร้างที่มีชื่อเสียงในระดับแนวหน้าของกลุ่มผู้รับเหมาก่อสร้างทั้งในประเทศและนอกประเทศ
เป็นบริษัทในตลาดหลักทรัพย์แห่งประเทศไทย มีความแข็งแกร่งในหลายๆ ด้าน โดยบริษัทฯ
มีแหล่งข้อมูลตลาดก่อสร้าง ดังนี้

1. ลูกค้าเดิม ลูกค้าปัจจุบันที่บริษัทฯ ติดต่อโดยตรง

2. การเชิญโดยเฉพาะเจาะจงให้เข้าร่วมประมูลงานจากผู้ว่าจ้าง

3. จากสื่อต่าง ๆ ที่โฆษณาโดยทั่ว ๆ ไป

4. จากวิธีอื่น ๆ เช่น จากผู้ถือหุ้น ที่ปรึกษาโครงการและผู้รู้จัก

บริษัทฯ
สนใจโครงการใดก็จะซื้อซองประกวดราคาแล้วให้แผนกประมาณราคาเป็นผู้คิดต้นทุนทั้งหมดของโครงการตามแบบก่อสร้างที่ได้มาอย่างละเอียดถี่ถ้วน
พร้อมทำการตรวจทานอีกครั้งว่า ปริมาณ ราคา และเงื่อนไขต่างๆ ของลูกค้า
ได้รวมอยู่ครบในใบสรุปราคา
จากนั้นส่งต่อให้ผู้บริหารที่รับผิดชอบตรวจทานอีกครั้งก่อนบวกกำไรและภาษีที่เกี่ยวข้องจะได้ราคาเพื่อการประมูล
และเมื่อชนะการประมูล บริษัทฯ จะได้รับ LETTER OF AWARD จากผู้ว่าจ้าง
จากนั้นแผนกประมาณราคาจะส่งประมาณการต้นทุนและแบบก่อสร้างให้ฝ่ายก่อสร้างต่อไป

ลักษณะของลูกค้าและความสัมพันธ์ของบริษัทฯ และบริษัทย่อย

จากการที่บริษัทฯดำเนินธุรกิจมาเป็นเวลานาน ทำให้บริษัทฯและบริษัทย่อย
มีฐานลูกค้ากว้างขวางและเป็นที่รู้จักกันทั่วไปในวงการอุตสาหกรรมก่อสร้าง
ในปัจจุบันลูกค้าของบริษัทฯ
และบริษัทย่อยโดยเฉพาะในประเทศไทยเป็นการดำเนินธุรกิจกับลูกค้าเดิมที่มีอยู่แล้ว
จากภาวะเศรษฐกิจตกต่ำทำให้กลุ่มลูกค้าของบริษัทฯ เปลี่ยนไป
ผลงานจากช่วงปีที่ผ่านมาจะเป็นงานก่อสร้างให้กับภาครัฐหรือบริษัทข้ามชาติใหญ่ ๆ มากขึ้น

รายชื่อลูกค้า 10 รายใหญ่ของบริษัทฯ สิ้นสุด ณ 31 ธันวาคม

ลูกค้า 10 รายใหญ่ของบริษัทฯ สิ้นสุด ณ 31 ธันวาคม 2545 มียอดรวมคิดเป็นร้อยละ 46 ของ
ยอดขายรวม ทั้งนี้ไม่มีลูกค้ารายใดที่มียอดขายเกินร้อยละ 30 ของยอดขายรวมเป็นระยะเวลา 3 ปี
ติดต่อกัน

ภาวะอุตสาหกรรมและการแข่งขัน

ภาวะอุตสาหกรรมการก่อสร้างในประเทศไทย

จากการที่ภาวะเศรษฐกิจของประเทศชลอตัวในช่วงหลายปีที่ผ่านมา
ทำให้อุตสาหกรรมก่อสร้างถูกกระทบอย่างหลีกเลี่ยงไม่ได้
รัฐบาลได้พยายามทุกวิถีทางที่จะกระตุ้นให้เกิดการฟื้นตัว
นโยบายกระตุ้นเศรษฐกิจจากระดับรากหญ้าโดยกองทุนหมู่บ้านละ 1
ล้านบาทดูจะไม่ประสบผลสำเร็จตามที่มุ่งหวังไว้ รัฐบาลได้เปลี่ยนนโยบายใหม่โดยตกลงที่จะเริ่มงาน
Infrastructure มูลค่า 106,000 ล้านบาท ที่ถูกชลอไว้เมื่อปี 2540 มาลงทุนใหม่
งานดังกล่าวเช่นงานถนน Motorway ทางแยกต่างระดับ ทางรถไฟยกระดับ
รวมถึงงานสร้างที่อยู่อาศัยให้ข้าราชการ
งานเหล่านี้รัฐบาลคาดหวังว่าจะมีส่วนช่วยในเรื่องของการกระตุ้นเศรษฐกิจเป็นในช่วง 3
ปีต่อจากนี้ไป

คู่แข่งขันในธุรกิจรับเหมาก่อสร้าง

ในปัจจุบันการแข่งขันค่อนข้างสูง เนื่องจากจำนวนผู้รับเหมาก่อสร้างมีมากรายและปริมาณงานมีน้อย
การตัดราคามีอยู่โดยทั่วไป บริษัทฯ ไม่สามารถแข่งขันกับผู้รับเหมาขนาดเล็กได้
จึงมีนโยบายเน้นตลาดที่มีการแข่งขันน้อย และใช้เทคนิคในการก่อสร้างพิเศษ
ซึ่งโดยทั่วไปส่วนใหญ่จะเป็นงานภาครัฐ
เน้นหนักไปในงานโครงการพิเศษที่ก่อสร้างสาธารณูปโภคพื้นฐานซึ่งจะมีกลุ่มผู้รับเหมา
ก่อสร้างจำนวนน้อยรายที่มีคุณสมบัติเพียงพอที่จะเข้าประมูลงาน

ในส่วนงานราชการจะมีวิธีคัดเลือกผู้เข้าประกวดราคาและจัดชั้นผู้รับเหมาเอาไว้
และกำหนดสิทธิผู้รับเหมาแต่ละชั้นตามขนาดของงาน บริษัทฯ เป็นผู้ได้รับการคัดเลือกเป็นผู้รับเหมา
ชั้น 1 ของกรมทางหลวง, กรมชลประทาน ซึ่งสามารถประมูลงานได้ทุกขนาดและไม่จำกัดวงเงิน
ในส่วนหน่วยราชการอื่นๆ ถึงจะไม่มีข้อกำหนด แต่บริษัทฯ
สามารถอ้างถึงระดับผู้รับเหมาที่ได้รับการคัดเลือกจาก 2 กรมนี้ได้

  งานกรมทางหลวง

  จากการที่ได้เปลี่ยนแปลงวิธีคัดเลือกผู้รับเหมาที่จะรับงานกรมทางหลวงของรัฐบาลชุดก่อน
  ทำให้มีผู้รับเหมารายเล็กเข้ามาร่วมประมูลมากราย โดยมีผู้รับเหมายื่นซื้อแบบครั้งละ 30-40
  ราย และมีการเข้าประมูลครั้งละไม่น้อยกว่า 25 ราย
  ทำให้มีการเสนอราคาที่ต่ำมากในบางกรณีต่ำกว่าราคากลางถึง 38%
  ทำให้ในช่วงหลายปีที่ผ่านมาบริษัทฯ
  ไม่มีโอกาสประมูลได้งานของกรมทางหลวงในส่วนที่เป็นเงินงบประมาณ
  สำหรับงานส่วนที่เป็นเงินกู้ มีเงื่อนไขที่เข้มงวดมากกว่า
  ทำให้มีบริษัทจำนวนน้อยรายที่มีคุณสมบัติเพียงพอ
  การแข่งขันในส่วนงานเงินกู้จึงน้อยกว่างานเงินงบประมาณ

  งานกรมชลประทาน

  ในลักษณะเดียวกับกรมทางหลวง
  แต่งานของกรมชลประทานขนาดใหญ่จะมีจำนวนน้อยกว่ากรมทางหลวง

  งานของกรุงเทพมหานคร

  ได้แก่ งานอุโมงค์ลอดทางแยกต่างๆ, งานโรงบำบัดน้ำเสียและระบบรวบรวมน้ำเสีย,
  งานโรงกำจัดขยะ
  ซึ่งเป็นโครงการจะต้องใช้ผู้รับเหมาที่มีประสบการณ์และมีความรู้ด้านการออกแบบ
  เพราะจะเป็นโครงการที่ต้องออกแบบและก่อสร้างด้วย ในช่วงปีที่ผ่านมา บริษัท ได้เข้าร่วมกับ
  บมจ. อิตาเลียนไทย ดีเวล๊อปเมนท์, บมจ. เนาวรัตน์ พัฒนาการ และ บจ. เอ.เอส.
  แอสโซซิเอท เอ็นจิเนียริ่ง (1964) ในการประมูลโครงการบำบัดน้ำเสียของกรุงเทพมหานคร
  ระยะที่ 4 ซึ่งกลุ่มกิจการร่วมค้าดังกล่าวชนะการประมูล

งานที่ยังไม่ได้ส่งมอบ ณ วันที่ 31 ธันวาคม 2545

บริษัทฯ มีงานที่ยังไม่ได้ส่งมอบ ณ วันที่ 31 ธันวาคม 2545 มีมูลค่ารวม 1,912 ล้านบาท
โครงการที่มีมูลค่าเกินร้อยละ 10 ของรายได้รวมตามงบการเงิน มีดังต่อไปนี้

+---------------------+----------------+-------+------------+--------+
| ชื่อโครงการ           | ประเภท         | มูลค่า  | ปีที่คาดว่า    | ดำเนิน  |
|                     |                |       |            | การโดย |
|                     |                | (ล้า   | จะแล้วเสร็จ  |        |
|                     |                | นบาท) |            |        |
+---------------------+----------------+-------+------------+--------+
| ทางหลวงสาย          | ทางหลวง        | 452   | 2546       | บริษัทฯ  |
| อ.ร่อนพิบูลย์ –         |                |       |            |        |
|                     |                |       |            |        |
| นครศรีธรรมราช        |                |       |            |        |
+---------------------+----------------+-------+------------+--------+
| มหาวิทยาลัยกรุงเทพ     | นิเทศศาสตร์      | 258   | 2546       | บริษัทฯ  |
|                     | คอมเพล็กซ์       |       |            |        |
+---------------------+----------------+-------+------------+--------+
| โครงการฝักข้าวโพด –   | คอนโดมิเนียม     | 248   | 2547       | บริษัทฯ  |
| กทม.                |                |       |            |        |
+---------------------+----------------+-------+------------+--------+
| โครงการรวบรวมน้ำเสีย  | ร              | 342   | 2547       | กิจการ  |
| กรุงเทพมหานคร ระยะที่  | ะบบรวบรวมน้ำเสีย |       |            | ร่วมค้าฯ |
| 4                   |                |       |            |        |
+---------------------+----------------+-------+------------+--------+

การผลิตหรือการจัดหาผลิตภัณฑ์เพื่อจำหน่าย

วัตถุดิบและผู้จำหน่ายวัตถุดิบ

วัตถุดิบที่ใช้ในการก่อสร้างส่วนใหญ่ได้แก่ ปูนซิเมนต์ เหล็ก ทราย ไม้ เป็นต้น ซึ่งบริษัทฯ
จัดซื้อวัสดุเหล่านี้ภายในประเทศทั้งหมด โดยที่บริษัทฯ
มีความสัมพันธ์ที่ดีกับผู้ผลิตวัสดุก่อสร้างรายใหญ่มาเป็นเวลานาน
มีการติดต่อโดยตรงกับผู้ผลิตรายใหญ่เช่น บริษัท ปูนซิเมนต์ ไทย จำกัด (มหาชน)
จากการที่เป็นคู่ค้ากับบริษัทเหล่านี้มาเป็นเวลานาน และบริษัทฯ
ได้ปฏิบัติตามเงื่อนไขการค้าทุกประการ ทำให้บริษัทฯ ได้รับความช่วยเหลือเป็นอย่างดี

การจัดซื้อวัสดุก่อสร้างแต่ละครั้ง จะมีการจัดทำสัญญาซื้อสำหรับการก่อสร้างแต่ละโครงการ
โดยมีการกำหนดราคาและปริมาณคงที่ไว้แล้ว
จึงไม่น่าจะมีปัญหาในเรื่องของความผันผวนของราคาหรือวัสดุที่อาจจะขาดแคลน

วัสดุก่อสร้างที่ใช้ในการก่อสร้างโดยทั่วไปจะอยู่ในอัตราส่วนที่ถัวเฉลี่ยกันไป ดังนั้น
จึงไม่มีวัสดุก่อสร้างชนิดใดชนิดหนึ่งที่มีต้นทุนเกินร้อยละ 50 ของต้นทุนการผลิตรวม